LV Eiropas Savienības Oficiālais Vēstnesis C 320/47

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2009/C 320/20

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

VIENOTS DOKUMENTS

PADOMES REGULA (EK) Nr. 510/2006

“HESSISCHER HANDKÄSE”, “HESSISCHER HANDKÄS”

EK Nr.: DE-PGI-0005-0618-06.07.2007

AĢIN ( X ) ACVN ( )

1. Nosaukums:

“Hessischer Handkäse”, “Hessischer Handkäs”

2. Dalībvalsts vai trešā valsts:

Vācija

3. Lauksaimniecības produkta vai pārtikas produkta apraksts:

3.1. Produkta veids:

1.3. grupa. Siers

3.2. Produkta apraksts, uz kuru attiecas nosaukums (1):

Hessischer Handkäse/Hessischer Handkäs ir mazi siera klaipiņi, kurus sākotnēji veidoja ar rokām un tādējādi to lielums atbilda plaukstas lielumam. Hessischer Handkäse/Hessischer Handkäs iedalāms skābpiena sieru grupā. Skābpiena sieri ir sieri, kas gatavoti galvenokārt no skābpiena biezpiena. Šis skābpiena biezpiens veidojas tikai skābes ietekmē (bez siera ierauga).

Hessischer Handkäse/Hessischer Handkäs sastopams kā sarkanglemes siers (dzeltensiers) (Rotschmierekäse) (Gelbkäse) un papildus vēl arī kā siers ar pelējumu. Pēdējam nosauktajam sieram ir vairāk vai mazāk izveidojies pelējums. Plaukstas siers (Handkäse) savu raksturīgo formu ieguvis no tradicionālās klaipa veidošanas. Siera svars ir no 20 līdz 125 gramiem. Gatavo tikai Hessischer Handkäse/Hessischer Handkäs ar zemu tauku saturu.

Hessischer Handkäse/Hessischer Handkäs ir šādas īpašības:

a) sarkanglemes sieram (dzeltensieram): Ārējais izskats Gluda virsma, sieram ir zeltaini dzeltena vai sarkanīgi brūna gleme, speķim līdzīgs spīdums Iekšiene Balta vai viegli iedzeltena Masas raksturojums No vijīgas līdz stingrai, vienmērīgi nogatavojusies no ārpuses uz iekšpusi Smarža un garša Tīra, sīva vai pikanta

b) sarkanglemes sieram (dzeltensieram) ar pelējumu (mājās gatavots): Ārējais izskats Viegli dzeltenīgs ar baltu piena pelējuma pārklājumu, var būt tikai vienā pusē, iespējama nelīdzena vai krokaina virsma Iekšiene Balta vai iedzeltena, griezuma vietā matēta Masas raksturojums Vijīga, vienmērīgi nogatavojusies no ārpuses uz iekšpusi Smarža un garša Tīra, maiga vai nedaudz aromātiska

Hessischer Handkäse/Hessischer Handkäs saturs ir atkarīgs no izejvielas – skābpiena. 1. tabulā norādīts plaukstas siera pamatsastāvdaļu saturs.

1. tabula.

Hessischer Handkäse/Hessischer Handkäs sastāvs (pamatsastāvdaļas)

Daļa (procentos) Tauku saturs sausnā 1,1–2,3 Olbaltumvielas 26,6–37,7 Ogļhidrāti < 1 Ūdens 55,2–68,6

3.3. Izejvielas (tikai pārstrādātiem produktiem):

Hessischer Handkäse/Hessischer Handkäs gatavo no skābpiena biezpiena. Biezpienam ir galvenā nozīme, jo tas ir siera pamatsastāvdaļa. To iegūst tikai no govs piena. Piedevas ir nogatavināšanas sāļi, vārāmā sāls (eventuāli jodētā sāls), atkarībā no receptes pievieno ķimenes, eventuāli kazeīnu un tīrkultūras (sarkano glemi veidojošu mikroorganismu kultūras).

Hessischer Handkäse/Hessischer Handkäs ražošanai izmantojamajam skābpiena biezpienam ir jābūt ar šādām īpašībām.

Izskats Balts Konsistence Vijīga, taču stingra, nedaudz graudaina, nav eļļaina Smarža un garša Tīra, atgādina rūgušpienu Sausna Vismaz 32 % pH < 4,2

3.4. Dzīvnieku barība (tikai dzīvnieku izcelsmes produktiem):

—

3.5. Īpaši ražošanas posmi, kas jāveic noteiktajā ģeogrāfiskajā apgabalā:

Hessischer Handkäse/Hessischer Handkäs ražo noteiktajā ģeogrāfiskajā apgabalā.

Ražošana ietver šādus darba posmus:

— atsevišķo skābpiena biezpiena partiju sagriešana un samalšana,

— piedevu piejaukšana, piemēram, nogatavināšanas sāļu, vārāmās sāls, iespējams arī ķimeņu pievienošana, kā arī attiecīgajām šķirnēm – sarkanglemes sieram vai Hessischer Handkäse/Hessischer Handkäs ar pelējumu vajadzīgās piedevas un kultūras,

— siera klaipiņu veidošana,

— sieru nogatavināšana sviedrētavā, tad seko papildu nogatavināšana, līdz Hessischer Handkäse/Hessischer Handkäs tiek iepakots.

3.6. Īpaši noteikumi griešanai, rīvēšanai, iepakošanai u. c.:

Gatavā siera iepakošana notiek noteiktā ģeogrāfiskā apgabala ražotājuzņēmumos, jo sieru nevar pārvadāt, lai to iepakotu citā apgabalā. Mazie siera klaipiņi, kuru svars nepārsniedz 125 gramus, zaudētu kvalitāti, ja tos pārvadātu neiepakotus. Siera klaipiņu virsma izžūtu, ja sieru pārvestu no ražotājuzņēmuma uz citu iepakošanas uzņēmumu. Transportējot sieru uz jaunu iepakošanas uzņēmumu, būtu arī pārāk liela bakterioloģiskas inficēšanās iespēja.

3.7. Īpaši noteikumi marķēšanai:

—

4. Precīza ģeogrāfiskā apgabala definīcija:

Hesenes federālā zeme (Bundesland Hessen)

5. Saikne ar ģeogrāfisko apgabalu:

5.1. Ģeogrāfiskā apgabala specifika:

Hessischer Handkäse/Hessischer Handkäs ar tradicionāliem paņēmieniem zemnieki gatavo jau daudzus gadu simtus. Hesenes sierotavās laika gaitā ir saglabājušās senās receptes un gatavošanas paņēmieni un, pielāgojot to gatavošanu skābpiena sieru jaunajām ražošanas prasībām, ir saglabāts senais ražošanas veids.

Hesenes plaukstas siers pirmo reizi minēts 1813. gadā, kad Groß Gerau apriņķa iedzīvotāji savu ar rokām veidoto sieru pārdevuši Maincas (Mainz) tirgū.

Siera ražošanai palielinoties, Hessischer Handkäse/Hessische Handkäs kļuva par “vienkāršo cilvēku” ikdienas pārtikas produktu. Līdz ar siera mašīnas izgudrošanu 1893. gadā pieauga arī Hesenes plaukstas siera nozīme ekonomikā un kultūrā. Šis Groß Gerau iedzīvotāja Pētera Traizera II (Peter Traiser II) izgudrojums veicināja plaukstas siera ražošanas turpmāku kāpumu Hesenē. Plaukstas siera ražošanas centrs joprojām ir tagadējā Lānas un Dillas (Lahn-Dill) apriņķī Hitenbergas zemes (Hüttenberger Land) reģionā. Hohelheimas (Hochelheim) pagasta hronikā jau kopš 1835. gada tiek vēstīts, ka siera tirdzniecība nes ciematam naudu.

Saistībā ar plaukstas sieru laika gaitā Hesenē izveidojusies pat īpaša ēšanas kultūra. Īpaša no sīpoliem, etiķa un eļļas (“mūzika”) gatavota marināde, kurā ievieto Hessischer Handkäse/Hessischer Handkäs (“plaukstas siers ar mūziku”), ir viens no pazīstamākajiem šā reģionālā produkta ēšanas variantiem. Līdz mūsdienām saglabājušās gan ražošanas tradicionālās receptes, gan ēšanas paradumi, kā arī apzīmējums “Hessischer Handkäs/Hessischer Handkäse”.

Mūsdienās Hessischer Handkäse/Hessischer Handkäs ražo dažās mazās vai vidēja lieluma sierotavās, kurās dominē roku darbs. Tajās sieru gatavo, ievērojot tradicionālās receptes un paņēmienus, kas pielāgoti mūsdienu tehnoloģijai.

5.2. Produkta specifika:

Hessischer Handkäse/Hessischer Handkäs Hesenē un tās apkaimē ieguvis lielu atzinību, un to pazīst kā Hesenes nacionālo ēdienu. Šim sieram un “Äbbelwoi” (ābolu vīnam) jābūt jebkurā Hesenes restorānā vai ēdnīcā. Agrākos laikos Hessischer Handkäse/Hessischer Handkäs bija īpašs stāvoklis minētajā reģionā, jo šim sieram bija liela nozīme Hesenes iedzīvotāju dzīvē gan kā pārtikas produktam, gan kā ekonomikas elementam. Tādējādi Hessischer Handkäse/Hessischer Handkäs kā Hesenes kultūras vērtībai un kvalitatīvi augstvērtīgam pārtikas produktam ir īpaša nozīme reģionā un tās iedzīvotāju apziņā. Vēl šodien Hessischer Handkäse/Hessischer Handkäs tiek uzskatīts par tipisku Hesenes izstrādājumu. Ar televīzijas pārraidēm “Handkäs mit Musik” (plaukstas siers ar mūziku), kurās tiek stāstīts par Hesenes kulinārijas gardumiem, Hesenes pazīstamākajam pārtikas produktam tiek izrādīta pienācīga cieņa. Hessischer Handkäses/Hessischer Handkäs unikalitāti nodrošina Hesenes sierotavu lielā pieredze, jo tās no dažādajām skābpiena biezpiena partijām ikreiz prot izvēlēties biezpienu ar labākajiem raksturlielumiem, lai izceltu biezpiena labākās īpašības. Tas paaugstina kvalitāti un nodrošina stabilu augstvērtīgu izejvielu. Tradicionālais roku darbs un pieredze veicina Hessischer Handkäse/Hessischer Handkäs īpašo unikalitāti. Ar tradicionālo ražošanu jāsaprot dažādo biezpiena ražotāju skābpiena biezpiena partiju individuāla atlase un sajaukšana vienā Hessischer Handkäse/Hessischer Handkäs ražošanas partijā. Šādi var iegūt gandrīz homogēnu izejvielu. Izveidotie siera klaipiņi nogatavinās 2–3 dienās, turklāt sviedrētavā sākotnējā temperatūra no aptuveni 18 °C pakāpeniski pieaug, un nogatavināšanas beigu posmā tā sasniedz aptuveni 30 °C. Izmantojot šo “tradicionālo metodi”, siers iegūst intensīvāku garšu.

Šī īpašā unikalitāte dara Hessischer Handkäse/Hessischer Handkäs, jo sevišķi sieru ar “mūziku”, pazīstamu arī ārpus reģiona robežām.

5.3. Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN):

Senās produkta gatavošanas tradīcijas Hesenē kopā ar Hesenes sierotavu īpašajām prasmēm, kas nodrošina augstu kvalitāti, un Hessischer Handkäse/Hessischer Handkäs kā nacionālā ēdiena iesakņošanās Hesenes ēšanas kultūrā apliecina, ka šis izstrādājums ir pazīstams un iecienīts reģionālais produkts.

Atsauce uz specifikācijas publikāciju:

http://register.dpma.de/DPMAregister/geo/detail/30599015.2